M/S Galaxy I

M/S Galaxy I on virolaisen Tallink Gruppin omistama matkustaja-autolautta, joka valmistui vuonna 2006. Galaxy I on rekisteröity Latvian lipun alle, ja sen kotisatama on Riika. Galaxy I toimii toistaiseksi pakolaisten majoituskäytössä Alankomaissa. Laiva rakennettiin Aker Yardsin (nyk. Meyer Turku) Rauman telakalla. Galaxy I on 212 metriä pitkä ja 29 metriä leveä. Siinä on neljä Wärtsilän dieselmoottoria, joiden teho on yhteensä 26 240 kilowattia. Matkustajia laivaan mahtuu 2 800, ja hyttejä siinä on 795 kappaletta, yhteensä 2 139 hengelle. Henkilöautoja laivaan mahtuu 420 kerrallaan. Aluksen nimi muuttui nykyiseen muotoonsa huhtikuussa 2023, kun sen lippu muutettiin Latviaan ja alus rekisteröitiin Kyprokselle, sillä Kyproksen rekisterissä oli jo entuudestaan yksi Galaxy-niminen alus. Tämän myötä aluksen nimi muuttui muotoon M/S Galaxy I. Galaxy I:n vuokrausta on pidennetty lokakuussa 2024 ja laiva pysyy vuokrattuna toistaiseksi 19.10.2025 asti. Galaxy I:n sisaralukset ovat M/S Baltic Princess ja M/S Baltic Queen. == Kansikuvaus == * Kansi 12: helikopterikansi * Kansi 11: aurinkokansi * Kansi 10: Disco Zenith, aurinkokansi, komentosilta, miehistön tiloja * Kansi 9: Suite-, Executive Suite-, DeLuxe-, A-, B- ja E-luokkien hyttejä * Kansi 8: A-, B-, E-, Suite- ja DeLuxe-luokkien hyttejä * Kansi 7:Grande Buffet, Grill House, Tavolata, Happy Lobster, Casino, Piano Bar, Fashion Street, Sea Pub, Starlight Palace * Kansi 6: Moonlight Dance Bar, Fast Lane, neuvonta, tax- free-myymälä, kosmetiikkamyymälä, Gifts & Toys, Starlight Palace, ulkokansi ja maihin ja laivaannousu. * Kansi 5: A- ja B-luokkien hyttejä, konferenssitiloja, Siljaland, maihin- ja laivaannousu. * Kansi 4: autokansi (nostettava henkilöautokansi) * Kansi 3: autokansi * Kansi 2: sauna- ja uima- allasosasto, konehuone ja teknisiä tiloja * Kansi 1: konehuone ja teknisiä tiloja == Hytit == Kaikissa hyteissä on oma WC ja suihku * E-hytti - sisähyttejä 2-4 hengelle aluksen perällä; sama varustelu kuin B-hyteissä, mutta ne sijaitsevat yökerhon yläpuolella, joten niihin voi kantautua melua. * B-hytti - sisähyttejä 2-4 hengelle. * A-hytti - ikkunahyttejä 2-4 hengelle. **Harri Hylje -perhehytti - 2 väliovellista A-luokan hyttiä Harri Hylje -teemalla 4–8 hengen lapsiperheille (vähintään 2 lasta). Hytti on sisustettu Harri Hylje -teemalla. **A-Double – A-hytti parivuoteella. **A-Premium - A-hytti parivuoteella. Hintaan kuuluu juomakuponki ja erikoisaamiainen. * Deluxe - tasokkaampia hyttejä kahdelle hengelle isommalla ikkunalla, parivuoteella, sohvalla, erikoisaamiaisella ja jääkaapilla virvokkeineen. * Suite - ylellisiä hyttejä aluksen keulassa kahdelle hengelle parivuoteella, sohvaryhmällä, jääkaapilla virvokkeineen ja erikoisaamiaisella. * Executive Suite - luksushyttejä aluksen perällä; varustelu sama kuin Suite-hytissä, mutta parvekkeella. == Käyttöhistoria == Tallink tilasi aluksen 28. lokakuuta 2004. Kölinlasku tapahtui 21. huhtikuuta 2005 ja vesillelasku 1. joulukuuta. Samana päivänä alus myös sai Galaxy-nimensä, kun Johanna-Iisebel Järvelill kastoi sen. * 18. huhtikuuta 2006 Galaxy luovutettiin Tallinkille, ja se rekisteröitiin Viron lipun alle. Sen kotisatamaksi tuli Tallinna. 26. huhtikuuta laiva saapui Tallinnaan. 1. toukokuuta alus teki yhden tilausmatkan Helsingin ja Tallinnan välillä, minkä jälkeen se siirtyi Helsinki–Tallinna- reitille. Alus aloitti reitillä säännöllisen liikenteen 10. toukokuuta 2006. * 21. heinäkuuta 2008 alus rekisteröitiin Ruotsin lipun alle, ja kotisatamaksi tuli Tukholma. 23. heinäkuuta alus aloitti liikennöinnin reitillä Turku–Maarianhamina/Långnäs–Tukholma Silja Line -brändin alla. Alus korvasi Silja Festivalin, joka siirtyi liikennöimään Riika–Tukholma-reitille. * 31. heinäkuuta 2010 autokannella ollut auto syttyi palamaan kello 9 aikaan. Miehistö sai sammutettua tulipalon nopeasti, eikä tulipalo pääsyt leviämään muualle alukseen. * 29. marraskuuta 2012 hytissä oli sytytetty tahallaan tulipalo, mutta miehistö sai sammutettua tulipalon nopeasti. * 23. huhtikuuta 2016 laivan yleisissä tiloissa syttyi tulipalo. Miehistö sammutti tulipalon nopeasti, eikä tuli levinnyt muualle alukseen. * 28. heinäkuuta 2022 Tallink ilmoitti allekirjoittaneensa Slaapschepen Public BV:n (Centraal Orgaan Opvang Asielzoekers nimeämän organisaation) kanssa sopimuksen Galaxyn vuokraamisesta majoituslaivaksi Hollantiin seitsemäksi kuukaudeksi. Sopimuksessa on lisäoptio kolmeksi kuukaudeksi. Samalla Tallink kertoi tehneensä ilmoituksen Ruotsin ammattijärjestöille ja aloitti prosessin vaihtaakseen Galaxyn Ruotsin lipun alta Viron lipun alle. *22. helmikuuta 2023 Tallink ilmoitti siirtävänsä Galaxyn Latvian lipun alle ja jatkavansa aluksen vuokraamista 19. lokakuuta 2023 asti. == Telakoinnit ja huoltopäivät == Telakoinnit * 17. heinäkuuta 2008 – 19. heinäkuuta 2008, Naantali (Turku Repair Yard) * 5. toukokuuta 2014 – 14. toukokuuta 2014, Naantali (Turku Repair Yard) * 10. huhtikuuta 2016 – 21. huhtikuuta 2016, Naantali (Turku Repair Yard) Huoltopäivät * 28. syyskuuta 2011 – 30. syyskuuta 2011 * 27. maaliskuuta 2012 – 28. maaliskuuta 2012 * 24. huhtikuuta 2012 – 25. huhtikuuta 2012 * 14. toukokuuta 2012 – 15. toukokuuta 2012 * 18. toukokuuta 2015 – 20. toukokuuta 2015 == Lähteet == == Aiheesta muualla == * Fakta om Fartyg – M/S Galaxy * M/S Galaxy Tallinkin kotisivuilla * Valkeatlaivat.net – M/S Galaxy (Laivasto > Silja Linen laivasto > M/S Galaxy) Luokka:Tallink Siljan alukset Luokka:Aker Finnyardsin valmistamat alukset Luokka:Seulonnan keskeiset artikkelit